《乌》
宋代·李錞

城头老乌尾毕逋，呀呀飞来声相呼。未央宫殿夜方徂，红靴玉带开金铺。

宝蟾吐水石芙蕖，日奉君王同欢虞。舞衣香坠红氍毹，漏声琤琤滴铜壶。

乌啼未已星渐无，炯炯烛龙上天衢。万年枝影转扶疏，峨峨当殿群臣趋，请上当时无逸图。

作者简介：李錞，字希声，尝官秘书丞，与徐府、潘大临同时（《直斋书录解题》卷二○）。今录诗十首。